CELEX: 52020DP0353
Language: sl
Date: 2020-12-15 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 6. novembra 2020 o spremembi Delegirane uredbe (EU) 2019/815 v zvezi s posodobitvijo taksonomije, določene v regulativnih tehničnih standardih o enotni elektronski obliki poročanja, za leto 2020 (C(2020)7523 – 2020/2865(DEA))

29.10.2021   
            
            
               SL
            
            
               Uradni list Evropske unije
            
            
               C 445/231
            
         
      P9_TA(2020)0353
      Nenasprotovanje delegiranemu aktu: posodobitev taksonomije, določene v regulativnih tehničnih standardih o enotni elektronski obliki poročanja, za leto 2020
      Sklep Evropskega parlamenta, da ne nasprotuje delegirani uredbi Komisije z dne 6. novembra 2020 o spremembi Delegirane uredbe (EU) 2019/815 v zvezi s posodobitvijo taksonomije, določene v regulativnih tehničnih standardih o enotni elektronski obliki poročanja, za leto 2020 (C(2020)7523 – 2020/2865(DEA))
      (2021/C 445/39)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2020)7523),
               
            
                  —
               
               
                  ob upoštevanju pisma Komisije z dne 18. novembra 2020, v katerem ta poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za pravne zadeve predsedniku konference predsednikov odborov z dne 4. decembra 2020,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Direktive 2004/109/ES Evropskega parlamenta in Sveta z dne 15. decembra 2004 o uskladitvi zahtev v zvezi s preglednostjo informacij o izdajateljih, katerih vrednostni papirji so sprejeti v trgovanje na reguliranem trgu, in o spremembah Direktive 2001/34/ES (1) ter zlasti člena 4(7),
               
            
                  —
               
               
                  ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (2) ter zlasti člena 13(2),
               
            
                  —
               
               
                  ob upoštevanju osnutkov regulativnih tehničnih standardov, ki jih je Evropski organ za vrednostne papirje in trge Komisiji predložil 18. junija 2020,
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za pravne zadeve,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 15. decembra 2020,
               
            
                  A.
               
               
                  ker Delegirana uredba Komisije (EU) 2019/815 določa enotno elektronsko obliko poročanja iz člena 4(7) Direktive 2004/109/ES, ki jo morajo izdajatelji uporabljati pri pripravi letnih računovodskih poročil;
               
            
                  B.
               
               
                  ker osnovna taksonomija, ki se uporablja za enotno elektronsko obliko poročanja, temelji na taksonomiji mednarodnih standardov računovodskega poročanja (MSRP) in jo razširja; Fundacija za mednarodne standarde računovodskega poročanja (MSRP) letno posodablja taksonomijo MSRP, med drugim zaradi vključitve novih ali spremembe veljavnih MSRP, analize informacij, ki se na splošno prenašajo v praksi, in izboljšanja splošne vsebine te taksonomije ali tehnologije, ki se uporablja;
               
            
                  C.
               
               
                  ker Delegirana uredba Komisije z dne 6. novembra 2020 določa, da se ta enotna oblika uporablja za letna računovodska poročila, ki vsebujejo računovodske izkaze za poslovna leta, ki se začnejo 1. januarja 2021 ali pozneje; ker bodo izdajatelji lahko sprejeli taksonomijo, določeno v navedeni uredbi, za poslovna leta od 1. januarja 2020 naprej;
               
            
                  D.
               
               
                  ker imata Evropski parlament in Svet na voljo tri mesece od datuma uradnega obvestila o delegiranem aktu za nasprotovanje temu aktu;
               
            
                  E.
               
               
                  ker je Komisija uradno obvestilo o delegiranem aktu poslala 6. novembra 2020, se bo trimesečni rok za morebitno nasprotovanje Parlamenta ali Sveta iztekel po 1. januarju 2021, ko naj bi delegirani akt začel veljati;
               
            
                  F.
               
               
                  ker ni utemeljenih razlogov za nasprotovanje temu delegiranemu aktu;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 390, 31.12.2004, str. 38.
      
         (2)  UL L 331, 15.12.2010, str. 84.